ஒரு காட்சிக்குள் இருக்கும் நேரம் அழுத்தப்படுவது போலவே, ஒரு காட்சிக்குள் இருக்கும் அழுத்தம் இன்னொரு காட்சிக்கும் கடத்தப்படலாம் என்பதையும் தர்காவ்ஸ்கி செய்து காட்டினார். இந்த படத்தை நீங்கள் பார்த்துகொண்டு இருக்கும் பொழுது காட்சிக்கு காட்சி ஒரு அழுத்தம் அதிகரித்துக்கொண்டே செல்லும். ஒரு காட்சியில் நீங்கள் உணர்ந்த நேரம் இன்னொரு காட்சிக்கு அழுத்தத்தை தரும். அதே போல ஒரே காட்சிக்குள் இருக்கும் வெவ்வேறு ஷாட் வெவ்வேறு அழுத்தத்தை கொண்டு இருக்கும்.